Ashton kutcher: Droppet gudstjeneste etter nye utro-avsløringer
Droppet gudstjeneste etter nye utro-avsløringer
Demi Moore vil ikke lenger vise seg offentlig med Ashton Kutcher.
DROPPET GUDSTJENESTE: Sara Leals intervju om sin natt med Ashton Kutcher skal ha blitt for mye for Demi Moore. I helgen droppet hun og ektemannen sin faste Kabbala-gudstjeneste. Foto: All Over Press Vis mer
Publisert mandag 17. oktober 2011 - 11:21
SEHER.NO: Filmstjernen Demi Moore satte sin lit til at religionen Kabbala skulle redde ekteskapet hennes til Ashton Kutcher, etter at en 23 år gammel kvinne hevdet hun hadde ligget med «No Strings Attached»-skuespilleren.
Tidligere denne måneden dro paret sammen med en Kabbala-rådgiver på telttur i Santa Barbara, i et forsøk på å finne tilbake til hverandre.
Men etter at Ashtons angivelige elskerinne i flere intervjuer har gått i detalj om sin hete natt med skuespilleren, skal Demis vilje til å tilgi ektemannen blitt betraktelig mindre.
Ifølge nettstedet x17online.com møtte ekteparet denne helgen ikke opp til gudstjeneste i Kabbala-senteret i Los Angeles, noe som blir tatt på et tegn av at en skilsmisse er nært forestående.
Ashton hadde håpet at Sara ikke ville gi noen intervjuer om hva som skjedde, men nå har hun gått ut med alle detaljene, og det hjelper ikke i det hele tatt, sier en venn av stjernen til Radaronline.com.
Ekteparet har foreløpig ikke kommentert hvorfor de ikke valgte å delta på sine faste Kabbala-gudstjenester.